da en da nl ca da da de es da da da da da fr da da da da nb da da da da ro da da da da da da da da da da da da de da da da da da da da da da da da da da nl da en da da es nl da
Streamere og youtubere samler ind til udsatte børn i stor Røde Kors-kampagne | Røde Kors
23.9.2022 13:00:00 CEST | Røde Kors
I kampagnen #GamingForUdsatteBørn vil danske streamere og youtubere over en uge samle penge ind til Røde Kors. Indsamlingen slutter den 2. oktober med et 8-timer langt streamingevent på Fisketorvet.
Fra den 25. september til den 2. oktober vil man på Twitch og YouTube kunne donere penge til Røde Kors, når man ser med på flere danske livestreams. Den 2. oktober kulminerer kampagnen i en 8-timer lang liveudsendelse fra Fisketorvet i København.
Indsamlingen sætter fokus på udsatte børnefamilier i Danmark, så Røde Kors kan hjælpe flere familier, der kæmper med økonomien, sygdom eller andre svære livssituationer, der rammer børnene hårdt.
Streamingeventet bliver afholdt med blandt andre Jesper ”Quintin” Moe og Twitch-personligheden Marie Watson som vært. Marie Watson har selv haft en barndom præget af sygdom, angst og ensomhed. Hun mener, at gaming kan have stor betydning for børn og unge, der har det hårdt.
- Gaming gør fællesskaber tilgængelige for børn og unge, som måske føler sig udenfor, eller som har det svært derhjemme eller i skolen. Jeg synes, det er fedt, at der kommer fokus på, at internettet også kan være et sted, hvor folk kan finde fællesskaber samtidigt med, at vi samler ind, fortæller hun.
Det er tredje år i træk, at danske streamere og youtubere samler ind for Røde Kors. Sidste år blev der samlet over 350.000 kroner ind, da nødhjælpsorganisationen sendte live på twitch.tv/RedCrossDK.
Et fokus på gaming afspejler Røde Kors’ interesse i at følge tiderne og møde danskerne der, hvor de er. Røde Kors prøver konstant at udvikle den måde, man engagerer befolkningen i organisationens nationale og internationale hjælpearbejde. Det er #GamingForUdsatteBørn blandt andre et forsøg på – og det plejer at være en succes:
- Vi kan virkelig mærke et stærkt engagement hos alle, og der er en stor villighed til at gøre en forskel. Vi er glade for, at så mange streamere, youtubere og virksomheder bakker op om indsamlingen igen i år, fortæller Mette Pind Jørum, kampagneleder for #GamingForUdsatteBørn.
Kampagnen sker i forbindelse med Røde Kors’ årlige landsindsamling, der også finder sted d. 2. oktober. Pengene går blandt andet til udsatte børnefamilier, og internationalt går pengene til krigs- og katastroferamte børn fra Ukraine, Yemen og Afghanistan.
Røde Kors' livestream starter søndag d. 2. oktober kl. 12 på twitch.tv/RedCrossDK. Hovedsponsorne er Acer Predator og Fisketorvet.
Hvis du er journalist og vil tale med Marie Watson eller Mette Pind Jørum i forbindelse med #GamingForUdsatteBørn, er Røde Kors’ pressetelefon tilgængelig på 3529 9699.
For henvendelser kontakt Røde Kors’ pressetelefon:
Information om Røde Kors
+45 35 25 92 00https://www.rodekors.dk/
Røde Kors er altid til stede
Hver dag redder vi liv og ruster mennesker til at klare sig gennem kriser og katastrofer. Vi skaber fællesskaber og støtter samfundets sårbare til et bedre liv, og i kriser er vi en del af det nationale beredskab i Danmark.
192 lande er med Genevekonventionen blevet enige om at have Røde Kors som fælles hjælpeorganisation. Vi hjælper mennesker på begge sider af konflikten og i de fjerneste egne af verden. Uden hensyn til nationalitet, religion eller politiske holdninger.
Vi er verdens største humanitære organisation med omkring 12 millioner frivillige over hele verden. Vi er en bevægelse for medmenneskelighed i verden, i lokalsamfundet og dér, hvor du bor.
Følg pressemeddelelser fra Røde Kors
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Røde Kors
Børnene på Havbakkeskolen får krig på skoleskemaet5.10.2022 06:00:00 CEST | Pressemeddelelse
Den 11. oktober får Havbakkeskolen besøg af byrumsteatret ’Teatergrad’ med forestillingen »Krig – I børnehøjde«. Forestillingen er skabt af en stor lyst til at hjælpe børn med at sætte ord på svære emner som terror, krig og flygtninge og skabe dialog mellem eleverne og deres forældre.
Børnene på Gullestrup Skole får krig på skoleskemaet5.10.2022 06:00:00 CEST | Pressemeddelelse
Den 10. oktober får Gullestrup Skole besøg af byrumsteatret ’Teatergrad’ med forestillingen »Krig – I børnehøjde«. Forestillingen er skabt af en stor lyst til at hjælpe børn med at sætte ord på svære emner som terror, krig og flygtninge og skabe dialog mellem eleverne og deres forældre.
Fotoudstilling: ’Krigens ansigt’ af Jakob Dall3.10.2022 12:23:39 CEST | Pressemeddelelse
I hele oktober udstiller Røde Kors en række af den prisvindende, danske fotograf Jakob Dalls fotos fra Ukraine på taget af Røde Kors’ Frivillighus på Blegdamsvej 27, 2100 Kbh. Ø.
Røde Kors samler næsten 13 mio. kroner ind i skyggen af usikkerhed, stigende priser og energikrise 2.10.2022 19:27:29 CEST | Pressemeddelelse
Pengene fra indsamlingen går i år bl.a. til Røde Kors’ hjælp til krigsramte børn og voksne i Ukraine, Yemen og Afghanistan, til indsatserne mod sultkatastrofen i Afrika og til børn, der vokser op i udsatte familier i Danmark. Resultatet ligger 2,5 mio. kr. under sidste års indsamlingsresultat
Nyt netværk på Christiansborg skal få ensomhed på dagsordenen30.9.2022 15:52:15 CEST | Pressemeddelelse
For at kommende strategi mod ensomhed skal lykkes, er der brug for langsigtet politisk opbakning. På dagens opstartsmøde blev rammerne for nyt tværpolitisk netværk sat.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022